মা উম্মে সালমার জন্মদিন ছিল ২৯ মার্চ, বৃহস্পতিবার। তাই সে রাতে বাবা শিপলুর রহমান তাদের ৯ বছরের ছোট মেয়ে অালভিরাকে নিয়ে বাইরে বেরোচ্ছিলেন। উদ্দেশ্য ছিল ছোট করে জন্মদিনটি উদযাপন করা। এ জন্য তারা ১৫ তলার বাসা থেকে নিচে নামার জন্য লিফটে ওঠেন। কিন্তু লিফটের সেন্সর ঠিকমতো কাজ করে না বলে লিফটের ভেতরে প্রবেশ করার সময়ই লিফটের দরজা বন্ধ হয়ে যায়। অার সেই দরজার মাঝে চাপা পড়ে ছোট অালভিরা। মুুহুর্তেই তার মাথা ফেটে বেরিয়ে পড়ে রক্ত। এরপর দ্রুত তাকে উদ্ধার করে নেওয়া হয় স্কয়ার হাসপাতালে। ততক্ষণে মৃত্যু তাকে গ্রাস করে। মায়ের জন্মদিনই হলো তার মৃত্যু দিবস।